ai4bharat/Pralekha huggingface dataset:
অর্থমন্ত্রক
গ্রামীণ ও কৃষি ক্ষেত্রে অর্থ সহায়তা সংক্রান্ত ষষ্ঠ বিশ্ব কংগ্রেসে কৃষকদের উদ্বেগ ও গ্রামোন্নয়নের মতো বিষয়গুলিতে অগ্রাধিকার : অর্থমন্ত্রী
নয়াদিল্লি, ১৩ নভেম্বর, ২০১৯
কৃষক সমাজের উদ্বেগ নিরসন এবং গ্রামোন্নয়ন ক্ষেত্রের ওপর কেন্দ্র সর্বোচ্চ অগ্রাধিকার দিচ্ছে বলে জানালেন কেন্দ্রীয় অর্থমন্ত্রী শ্রীমতী নির্মলা সীতারমন। নতুন দিল্লিতে রবিবার নাবার্ড এবং এশীয় প্রশান্ত মহাসাগরীয় গ্রামীণ কৃষি ও ঋণ সহায়তা সংগঠনের পক্ষ থেকে যৌথভাবে আয়োজিত গ্রামীণ ও কৃষি ক্ষেত্রে অর্থ সহায়তা সংক্রান্ত ষষ্ঠ বিশ্ব কংগ্রেসের উদ্বোধন করে তিনি একথা বলেন।
তিনি আরও বলেন, কৃষি কাজের ওপর গ্রামের মানুষের ব্যাপক নির্ভরশীলতার বিষয়টিকে স্বীকার করে নিয়ে সরকার সুদক্ষ জল পরিচালনা ও জল সংক্রান্ত বিষয়গুলির ওপর বিশেষ গুরুত্ব দিচ্ছে। সয়েল হেলথ্ কার্ড বন্টনের ফলে সার্বিকভাবে কৃষকরা লাভবান হয়েছেন উল্লেখ করে অর্থমন্ত্রী শক্তি নিরাপত্তা সম্পর্কে বলেন, সৌরশক্তি ও বায়ুশক্তি উৎপাদন এবং কৃষি খামারগুলিতে সৌর বিদ্যুৎ উৎপাদন প্যানেল বসানোর কাজে কৃষকদের সামিল করা প্রয়োজন। সরকারের লক্ষ্য হ’ল – কৃষকদের অন্নদাতার পাশাপাশি, ঊর্জাদাতা হিসাবে রূপান্তরিত করা।
কেন্দ্রশাসিত জম্মু, কাশ্মীর ও লাদাখের কৃষকদের সহায়তা প্রদানে অবিলম্বে প্রয়োজনীয় পদক্ষেপ গ্রহণের ব্যাপারে নাবার্ডকে উদ্যোগী হওয়ার পরামর্শ দিয়ে অর্থমন্ত্রী বলেন, এই কেন্দ্রশাসিত অঞ্চল দুটি থেকে সঠিক সময়ে জাফরান, পীচ বা জাম জাতীয় ফল, আখরোট ও অন্যান্য কৃষিপণ্যগুলি সংগ্রহ করা যায়, তার জন্যই এই ব্যবস্থা।
অর্থমন্ত্রী বলেন, “আমি নাবার্ডের চেয়ারম্যানকে জম্মু ও কাশ্মীর সফর করতে বলেছি, যাতে নাবার্ডের পক্ষ থেকে সেখানকার কৃষকদেরকে প্রয়োজনীয় সহায়তা দেওয়া যায়”। তিনি লাদাখ অঞ্চলে সৌরশক্তি উৎপাদনের ওপরও জোর দেন। উপকূল ও অভ্যন্তরীণ জলবেষ্টিত এলাকার মৎস্যজীবীদের প্রসঙ্গ উল্লেখ করে শ্রীমতী সীতারমন উপকূল এলাকায় পুষ্টিকর খাবার বিপণনের জন্য নাবার্ডকে আরও বেশি গুরুত্ব দেওয়ার পরামর্শ দেন। তিনি বলেন, বিপণনের কাজে স্বনির্ভর গোষ্ঠীগুলিকেও কাজে লাগানো যেতে পারে।
২
সম্মেলনে কৃষি, সহযোগিতা ও কৃষক কল্যাণ দপ্তরের অতিরিক্ত সচিব শ্রী দেবাশিস পান্ডা সার্বিক ও সুস্থায়ী উন্নয়নের জন্য আর্থিক অন্তর্ভুক্তকরণের প্রয়োজনীয়তার ওপরও জোর দেন। নাবার্ডের চেয়ারম্যান ডঃ হর্ষ কুমার ভানওয়ালা বলেন, দেশে প্রতি বছর ক্ষুদ্র ও প্রান্তিক চাষীদের ২০০ বিলিয়ন মার্কিন ডলার কৃষি ঋণ সহায়তা দেওয়া হয়। এ বছরের সাধারণ বাজেটে যে ১০ হাজার ফার্মার প্রডিউসার অর্গানাইজেশন  গড়ে তোলার কথা ঘোষণা করা হয়েছে, তা পুরোদমে চালু হলে কৃষিতে ঋণ সহায়তা আরও বাড়বে বলেও ডঃ ভানওয়ালা জানান। তিনি আরও জানান, লক্ষ লক্ষ গ্রামীণ মহিলাকে সহায়তার জন্য নাবার্ডের পক্ষ থেকে স্বনির্ভর গোষ্ঠী ও ব্যাঙ্কগুলির মধ্যে যোগসূত্র গড়ে তোলার যে কর্মসূচি চালু রয়েছে, তা শীঘ্রই ডিজিটাল পদ্ধতিতে পরিচালিত হবে। এর ফলে, মহিলা পরিচালিত স্বনির্ভর গোষ্ঠীগুলিকে ঋণ সহায়তা দানে বৈপ্লবিক পরিবর্তন আসবে। উল্লেখ করা যেতে পারে, চীন, নেপাল, ইন্দোনেশিয়া, থাইল্যান্ড, মালয়েশিয়া সহ ৪০টি দেশ থেকে ব্যাঙ্ক ও আর্থিক প্রতিষ্ঠানের প্রতিনিধিরা এবারের সম্মেলনে যোগ দিয়েছেন।
CG/BD/SB
(Visitor Counter : 66
জলশক্তি মন্ত্রক
নাগাল্যান্ডে জল জীবন মিশন প্রকল্পের বাস্তবায়নের জন্য রাজ্যের মুখ্যমন্ত্রীকে কেন্দ্রীয় জল শক্তি মন্ত্রীর চিঠি
নয়াদিল্লি, ৮ জুন, ২০২০
কেন্দ্রীয় জল শক্তি মন্ত্রী শ্রী গজেন্দ্র সিং শেখাওয়াত নাগাল্যান্ডে জল জীবন মিশনের আওতায় প্রকল্পের কাজ শ্লথগতিতে হওয়ায় উদ্বেগ প্রকাশ করেছেন। এই মর্মে তিনি রাজ্যের মুখ্যমন্ত্রীকে একটি চিঠি দিয়েছেন। ২০২৪ সালের মধ্যে গ্রামাঞ্চলে সকলের ঘরে ঘরে বিশুদ্ধ পানীয় জল পৌঁছে দেওয়ার জন্য প্রধানমন্ত্রী শ্রী নরেন্দ্র মোদী গত বছর এই প্রকল্পটির সূচনা করেন। পানীয় জলের জন্য এই প্রকল্প বিকেন্দ্রীভূত ও চাহিদা-নির্ভর। এটি অঞ্চল-ভিত্তিক পরিচালন ব্যবস্থার মাধ্যমে সম্পন্ন করা হবে।
শ্রী শেখাওয়াত তাঁর চিঠিতে বলেন, কেন্দ্র উত্তর-পূর্ব ভারতের উন্নয়নে দায়বদ্ধ। জল জীবন মিশন প্রকল্পটিতে যত বাড়িতে জলের সংযোগ দেওয়া হয় এবং প্রকল্পে বরাদ্দকৃত অর্থ যে পরিমাণ ব্যয় করা হয়, এই দুটি বিষয়ের উপর ভিত্তি করে পরবর্তীতে কেন্দ্র অর্থ মঞ্জুর করে । ২০১৯-২০ সালে নাগাল্যান্ডে ৭৫ হাজার বাড়িতে জলের সংযোগ পৌঁছে দেওয়ার কথা ছিল। কিন্তু, সেখানে মাত্র ২ হাজার বাড়িতে জল পৌঁছে দেওয়া সম্ভব হয়েছে। রাজ্যের জন্য এই সময়ে বরাদ্দকৃত ৫৬ কোটি ৪৯ লক্ষ টাকার মধ্যে খরচ হয়েছে মাত্র ২৩ কোটি ৫৪ লক্ষ টাকা। ওই চিঠিতে শ্রী শেখাওয়াত মুখ্যমন্ত্রীকে জানিয়েছেন, ২০২০-২১ সালে এই প্রকল্পের জন্য ১১৪ কোটি ৯ লক্ষ টাকা বরাদ্দ করা হয়েছে। এছাড়া ৩২ কোটি ৯৫ লক্ষ টাকা গতবছরের খরচ না হওয়া অর্থও রয়েছে। সব মিলিয়ে ২০২০-২১ সালে নাগাল্যান্ডকে জল জীবন মিশনে ১৪৭ কোটি ৪ লক্ষ টাকা দেওয়ার আশ্বাস দেওয়া হয়েছে। রাজ্যকে ২০২০-২১ সালের মধ্যে ১৬৩ কোটি টাকা বরাদ্দ করতে হবে। জল শক্তি মন্ত্রী তাঁর চিঠিতে জানান, নির্দিষ্ট সময়ের মধ্যে গ্রামাঞ্চলে প্রত্যেক বাড়িতে পানীয় জলের ব্যবস্থা করা কেন্দ্রীয় সরকারের অন্যতম লক্ষ্য। তিনি নাগাল্যান্ডের ১,৩৩৪টি গ্রামে পাইপলাইনের মাধ্যমে জল সরবরাহের জন্য মুখ্যমন্ত্রীকে উদ্যোগী হতে বলেন, যার ফলে দরিদ্র এবং সমাজের প্রান্তিক মানুষরা উপকৃত হবেন। রাজ্যের উচ্চাকাঙ্ক্ষী জেলা, তপশিলি জাতি ও উপজাতি অধ্যুষিত গ্রাম এবং সাংসদ আদর্শ গ্রাম যোজনার আওতায়ভুক্ত গ্রামগুলিতে এই প্রকল্প দ্রুত বাস্তবায়নের অনুরোধ জানানো হয়েছে।
মন্ত্রী বর্তমানে যে সব অঞ্চলে জল সরবরাহের ব্যবস্থা রয়েছে, সেগুলিকে আরও শক্তিশালী করার ওপর গুরুত্ব দিয়েছেন। এমজিএনআরইজিএস, এসবিএম, পঞ্চদশ অর্থ কমিশন, ক্যাম্পা ও স্থানীয় উন্নয়ন তহবিলের সাহায্যে প্রতিটি গ্রামের জন্য স্থানীয় পর্যায়ে প্রকল্প তৈরি করে জল জীবন মিশনের মাধ্যমে বাড়ি বাড়ি পানীয় জল পৌঁছে দেওয়ার ওপর তিনি জোর দেন।
পঞ্চদশ অর্থ কমিশন ২০২০-২১ সালে নাগাল্যান্ডের জন্য ১২৫ কোটি টাকা বরাদ্দ করেছে। এর মধ্যে অর্ধেক অর্থ জল সরবরাহ ও পয়ঃনিষ্কাশনী ব্যবস্থা তৈরিতে ব্যয় করতে হবে। গ্রামাঞ্চলে স্বচ্ছ ভারত মিশনের আওতায় অপরিচ্ছন্ন জলকে পরিশোধিত করে তা পুনর্ব্যবহারের জন্যও অর্থ বরাদ্দ করা হয়েছে।
কোভিড-১৯ মহামারীর প্রেক্ষিতে জল নেওয়ার সময় লোকে যেন বেশি ভিড় না করেন, সেদিকে নজর রাখার জন্য পরামর্শ দেওয়া হচ্ছে। গ্রামাঞ্চলে লোকের বাড়িতে যেন জল পৌঁছে দেওয়া যায় সে বিষয়ে উদ্যোগী হতে নাগাল্যান্ডের মুখ্যমন্ত্রীর কাছে অনুরোধ করা হয়েছে । এর ফলে, শারীরিক দূরত্ব যেমন বজায় থাকবে পাশাপাশি, এই প্রকল্প বাস্তবায়নে স্থানীয় ও পরিযায়ী শ্রমিকদের কাজে লাগানো যাবে। যার মাধ্যমে, গ্রামীণ অর্থনীতিতে জোয়ার আসবে। প্রতিটি ঘরে বিশুদ্ধ জল পৌঁছে দেওয়ার উদ্যোগে কেন্দ্রীয় জল শক্তি মন্ত্রক রাজ্যকে পূর্ণ সহযোগিতার আশ্বাস দিয়েছে।
(CG/CB/DM
স্বরাষ্ট্র মন্ত্রক
অতি প্রবল ঘূর্ণিঝড় ‘ফণী’র মোকাবিলার প্রস্তুতি খতিয়ে দেখল এনসিএমসি
নয়াদিল্লি, ০১ মে, ২০১৯
ক্যাবিনেট সচিব শ্রী পি কে সিনহা অতি প্রবল ঘূর্ণিঝড় ‘ফণী’র দরুণ পরিস্থিতির মোকাবিলা করার জন্য রাজ্যগুলি ও কেন্দ্রীয় মন্ত্রক সংস্থার প্রস্তুতি আজ আবার খতিয়ে দেখলেন।
ভারতীয় আবহাওয়া দপ্তর জানিয়েছে যে, ফণী ৩রা মে দুপুরে পুরীর দক্ষিণে ওডিশার উপকূলে পৌঁছতে পারে। হাওয়ার বেগ থাকবে ঘন্টায় ১৮০ কিলোমিটার পর্যন্ত। ফলে, ঐ রাজ্যে উপকূলবর্তী জেলাগুলিতে প্রবল বর্ষণের সম্ভাবনা রয়েছে। এই ঝড়ে প্রভাব পড়তে পারে গঞ্জাম, গজপতি, খুরদা, পুরী, জগৎ সিংপুর, কেন্দ্রাপাড়া, ভদ্রক, তাজপুর এবং বালাসোর সহ ওডিশার উপকূলবর্তী জেলাগুলিতে। এর পাশাপাশি, পশ্চিমবঙ্গের পূর্ব ও পশ্চিম মেদিনীপুর, দক্ষিণ ও উত্তর ২৪ পরগনা, হাওড়া, হুগলী, ঝাড়গ্রাম এবং কলকাতা; অন্ধ্রপ্রদেশের শ্রীকাকুলাম, বিজয়ানাগ্রাম, বিশাখাপত্তনম জেলায় এর প্রভাব পড়বে।
আবহওয়া দপ্তর আরও জানিয়েছে যে, ঝড়ের ফলে সমুদ্রের জলস্তর দেড় মিটার উচ্চতা পর্যন্ত উঠতে পারে। ফলে, উপকূলবর্তী নিম্নভূমিগুলি জলমগ্ন হওয়ার সম্ভাবনা।
রাজ্য ও কেন্দ্রীয় দপ্তরগুলির প্রস্তুতি খতিয়ে দেখে ক্যাবিনেট সচিব সবরকম প্রয়োজনীয় ব্যবস্থা নেওয়ার নির্দেশ দেন। সাধারণ মানুষকে নিরাপদ জায়গায় সরানো এবং প্রয়োজনীয় খাদ্যদ্রব্যাদি, পানীয় জল, ওষুধের ব্যবস্থা রাখারও নির্দেশ দেন। ঘূর্ণীঝড়ের মোকাবিলায় কী ব্যবস্থা নেওয়া হয়েছে, সে সম্পর্কে রাজ্য সরকারি আধিকারিকরা এনসিএমসি’কে অবহিত করেন।
ওডিশার প্রশাসন জানিয়েছে, ঘূর্ণিঝড় দুর্গতদের জন্য ৯০০টি আশ্রয়স্থল তৈরি করা হয়েছে। এছাড়া, আপৎকালীন খাদ্যদ্রব্য সরবরাহ করতে ২টি হেলিকপ্টার চাওয়া হয়েছে রাজ্যের পক্ষ থেকে। ক্যাবিনেট সচিব ওডিশা সরকারের ঐ দাবি মেটাতে প্রতিরক্ষা মন্ত্রককে নির্দেশ দেন। আরও একবার তিনি সংশ্লিষ্ট সকলকে সবরকম প্রস্তুতি নেওয়ার পরামর্শ দেন, বিশেষ করে বিদ্যুৎ, টেলিযোগাযোগ ব্যবস্থা ঝড়ে ক্ষতিগস্ত হলে দ্রুত তা মেরামতি করারও নির্দেশ দেন। রেল, অসামরিক বিমান পরিবহণ এবং জাহাজ মন্ত্রককে প্রস্তুত থাকার পরামর্শ দেওয়া হয়েছে, যাতে প্রয়োজনে দ্রুত তাদের কাজে নামানো যায়।
ভারতীয় উপকূল রক্ষী বাহিনী ও নৌবাহিনী ত্রাণ ও উদ্ধার কাজের জন্য জাহাজ ও হেলিকপ্টার প্রস্তুত রেখেছে। তিনটি রাজ্যে সেনা ও বিমানবাহিনীকে সতর্ক রাখা হয়েছে। এনডিআরএফ অন্ধ্রপ্রদেশে ১২, ওডিশায় ২৮ এবং পশ্চিমবঙ্গে ৬টি দল মোতায়েন করেছে। অতিরিক্ত ৩২টি দলকে প্রস্তুত রাখা হয়েছে। ঐ দলগুলিকে দেওয়া হয়েছে নৌকা, গাছ কাটার যন্ত্র, টেলিযোগাযোগ উপকরণ ইত্যাদি।
রাজ্যগুলি, মৎস্যজীবীদের সাগরে না যেতে নির্দেশনামা জারি করেছে। আবহাওয়া দপ্তর প্রতি তিন ঘন্টায় ঐ তিন রাজ্যকে বুলেটিন পাঠাচ্ছে। স্বরাষ্ট্র মন্ত্রকও রাজ্য সরকার ও কেন্দ্রীয় দপ্তরগুলির সঙ্গে যোগাযোগ রেখে চলেছে।
CG/AP/SB
(Visitor Counter : 79
রেলমন্ত্রক
এই প্রথম ভারতীয় রেলের বিশেষ পণ্যবাহী ট্রেন বাংলাদেশে;
গুন্টুরের রেড্ডিপালেম থেকে শুকনো লঙ্কা নিয়ে ট্রেনটির গন্তব্য বাংলাদেশের বেনাপোল
নয়াদিল্লি, ১২ জুলাই, ২০২০
এই প্রথমবার দেশের সীমানা ছাড়িয়ে বাংলাদেশের বেনাপোলের উদ্দেশে শুকনো লঙ্কা বোঝাই ভারতীয় রেলের একটি বিশেষ পণ্যবাহী ট্রেন অন্ধ্রপ্রদেশের গুন্টুর জেলার রেড্ডিপালেম থেকে রওনা হয়েছে।
অন্ধ্রপ্রদেশের গুন্টুর ও পার্শ্ববর্তী এলাকা লঙ্কা চাষের জন্য বিখ্যাত। এখানকার লঙ্কা আন্তর্জাতিক স্তরেও প্রসিদ্ধ, বিশেষ করে এর স্বাদ ও ব্র্যান্ডের জন্য। আগে গুন্টুর ও পার্শ্ববর্তী এলাকার কৃষক তথা ব্যবসায়ীরা বাংলাদেশে সড়কপথে শুকনো লঙ্কা পাঠাতেন। সড়কপথে পরিবহণের দরুণ প্রতি টনে খরচ পড়তো প্রায় ৭ হাজার টাকা। এমনকি, একসঙ্গে বিপুল পরিমাণ শুকনো লঙ্কা সরবরাহ করা যেত না। স্বাভাবিকভাবে প্রত্যেকবার পরিবহণের জন্য খরচও সমান হারে বাড়তো। লকডাউনের সময় গুন্টুর ও পার্শ্ববর্তী এলাকার চাষীরা সড়কপথে এই পণ্যটি বাংলাদেশে পাঠাতে পারেনি। এই পরিস্থিতিতে রেল কর্মী ও আধিকারিকরা কৃষক প্রতিনিধি ও ব্যবসায়ীদের কাছে রেলপথে পরিবহণের সুযোগ-সুবিধা সম্পর্কে অবহিত করেন। রেলের কর্মী ও আধিকারিকদের এই প্রয়াসের ফলে ব্যবসায়ীরা শুকনো লঙ্কা বিপুল পরিমাণে পণ্যবাহী ট্রেনে করে বাংলাদেশে পাঠানোর ব্যাপারে সম্মত হন। রেল পথে পরিবহণের ফলে প্রত্যেকবার দেড় হাজার টনেরও বেশি লঙ্কা সেদেশে পাঠানো সম্ভব।
দক্ষিণ-মধ্য রেলের গুন্টুর ডিভিশনের পক্ষ থেকে বাংলাদেশে শুকনো লঙ্কা বাহী বিশেষ ট্রেনের ব্যবস্থা করা হয়। রেল কর্তৃপক্ষের এই প্রয়াসের ফলে গুন্টুর ও পার্শ্ববর্তী এলাকার কৃষকদের উৎপাদিত ফসল আরও বেশি পরিমাণে অন্যত্র সরবরাহের সুবিধা বেড়েছে। রেলের এই ডিভিশনের পক্ষ থেকে শুকনো লঙ্কাবাহী একটি পণ্যবাহী ট্রেন ১৬টি কন্টেনার নিয়ে ইতিমধ্যেই বাংলাদেশের বেনাপোলের উদ্দেশ্যে যাত্রা শুরু করেছে। ট্রেনটিতে প্রায় ৩৮৪ টন শুকনো লঙ্কা রয়েছে। রেলপথে প্রতি টন শুকনো লঙ্কা পরিবহণ খাতে খরচ পড়ছে ৪ হাজার ৬০৮ টাকা, যা সড়কপথের প্রতি টন পিছু খরচ ৭ হাজার টাকার তুলনায় অনেক কম এবং ব্যয় সাশ্রয়ী।
উল্লেখ করা যেতে পারে, ভারতীয় রেল কোভিড মহামারীর সময় পণ্যবাহী ট্রেন পরিষেবা বাড়াতে একাধিক উদ্যোগ গ্রহণ করে। গত ২২শে মার্চ থেকে গতকাল ১১ই জুলাই পর্যন্ত ভারতীয় রেল ৪ হাজার ৪৩৪টি পণ্যবাহী ট্রেন পরিষেবা দিয়েছে। এর মধ্যে ৪ হাজার ৩০৪টি ট্রেন সময়সীমা মেনে চলাচল করেছে।
(CG/BD/SB
বৈদ্যুতিন ও তথ্যপ্রযুক্তি মন্ত্রক
ব্যক্তিগত নয় এধরণের তথ্য নিয়ন্ত্রণের বিষয়ে বিশেষজ্ঞ কমিটি জনসাধারণের মতামত আহ্বান করছে
নতুনদিল্লি, ২৩শে জুলাই, ২০২০
ব্যক্তিগত নয় , এমন তথ্য নিয়ন্ত্রণের বিভিন্ন দিক নিয়ে সংশ্লিষ্ট বিষয়ের উপর বিশেষজ্ঞ কমিটি আজ ভিভিও কনফারেন্সের মাধ্যমে সাংবাদিক বৈঠক করেছে। শ্রী কৃষ গোপালাকৃষ্ণনের পৌরোহিত্যে কমিটির এই বৈঠক অনুষ্ঠিত হয়। কমিটির সদস্যরা ব্যক্তিগত নয় এ ধরণের তথ্যর বিষয়ে নিজেদের মধ্যে মত বিনিময় করেছেন। এর মধ্যে রয়েছে এই বিশেষ তথ্যের সংজ্ঞা কি হবে তা নির্ধারণ করা, সম্প্রদায়গত তথ্যর বিষয়ে ধারণা, এই তথ্যের অধিকার, তথ্য বাণিজ্যের সংজ্ঞা নিয়ে আলোচনা, সর্বসাধারণের জন্য তথ্য, সম্প্রদায়গত তথ্য ও ব্যক্তিগত তথ্যের মধ্যে শ্রেণীবিন্যাস, মেটা ডেটা রেজিস্ট্রারের ব্যবহার, অজ্ঞাত সুত্র থেকে পাওয়া তথ্য ব্যবহারের স্বীকৃতি, ব্যক্তিগত নয় এ রকম তথ্যের সংবেদনশীলতা, সার্বভৌমত্ব, জন সাধারণের স্বার্থ এবং আর্থিক বিষয় সম্বলিত তথ্যর ব্যবহার।
ভারতীয় জনসাধারণ ও সমাজের জন্য ব্যক্তিগত নয় এরকম তথ্য ব্যবহারের জন্য ডিজিট্যাল পদ্ধতিতে নিয়ন্ত্রণের আইনি নানা দিক, তথ্যের আর্থিক মূল্যকে কাজে লাগানো, ব্যক্তিগত নয় এমন তথ্যের নিয়ন্ত্রণের নানা দিক এবং মূল তথ্য ও উদ্ভূত তথ্যের ব্যবহার নিয়ে কমিটির সদস্যরা সাংবাদিকদের বিভিন্ন প্রশ্নের উত্তর দিয়েছে।
এ বিষয়ে যে খসড়া প্রতিবেদন তৈরি করা হচ্ছে সেখানে সংশ্লিষ্ট সকলে যেন তাঁদের মতামত জানান, সংবাদ মাধ্যমকে তার জন্য উৎসাহিত করতে বিশেষজ্ঞ কমিটি অনুরোধ করেছে। মতামত জানানোর পোর্টালটি হল -
https://www.mygov.in/task/share-your-inputs-draft-non-personal-data-governance-framework/
আগামী ১৩ই আগস্টের মধ্যে এই মতামত জানানো যাবে।
(CG/CB
প্রধানমন্ত্রীরদপ্তর
প্রধানমন্ত্রী এনডিআরএফ-এর প্রতিষ্ঠা দিবসে শুভেচ্ছা জানিয়েছেন
নয়াদিল্লি, ১৯ জানুয়ারি, ২০২৩
প্রধানমন্ত্রী শ্রী নরেন্দ্র মোদী ন্যাশনাল ডিজাস্টার রেসপন্স ফোর্স -কে তাদের প্রতিষ্ঠা দিবসে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন :
“প্রতিষ্ঠা দিবসের শুভেচ্ছা @NDRFHQ-কে। তারা সবচেয়ে সমস্যা সঙ্কুল পরিস্থিতিতে মানুষকে সাহায্য করার অভিনন্দনযোগ্য প্রয়াস চালাচ্ছে। তাদের সাহস প্রশংসনীয়। বিপর্যয় মোকাবিলার পরিকাঠামো সহ বিপর্যয় ব্যবস্থাপনাকে শক্তিশালী করতে ভারত নানা প্রচেষ্টা চালাচ্ছে।”
PG/AP/DM/
(
প্রধানমন্ত্রীরদপ্তর
বায়ুসেনা দিবসে ভারতীয় বিমানযোদ্ধা এবং তাঁদের পরিবার পরিজনদের শুভেচ্ছা জানালেন প্রধানমন্ত্রী
নতুন দিল্লি, ৮ অক্টোবর, ২০২৩
আজ ভারতীয় বায়ুসেনা দিবস। এই উপলক্ষে দেশের বিমান যোদ্ধা এবং তাঁদের পরিবার পরিজনদের আন্তরিক শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
সমাজমাধ্যমে এক বার্তায় তিনি বলেছেন:
“বায়ুসেনা দিবসে দেশের সকল বিমানযোদ্ধা এবং তাঁদের পরিবার পরিজনদের জানাই আমার আন্তরিক শুভেচ্ছা। ভারতীয় বিমানবাহিনীর নিষ্ঠা, শৌর্য এবং অঙ্গীকারবদ্ধতার জন্য ভারত গর্ব অনুভব করে। বায়ুসেনাদের মহান সেবা ও আত্মোৎসর্গের মানসিকতা দেশের আকাশসীমাকে নিরাপদ ও সুরক্ষিত রেখেছে।”
(PG/SKD/AS
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্পে নতুন সুযোগ তৈরি হয়েছে : হরসিমরত কৌর বাদল
নয়াদিল্লী, ২২ জুন, ২০২০
কেন্দ্রীয় খাদ্য প্রক্রিয়াকরণ শিল্প দপ্তরের মন্ত্রী শ্রীমতী হরসিমরত কৌর বাদল আজ কেন্দ্রের জাতীয় স্তরে বিনিয়োগ উৎসাহিত করার সংস্থা- ইনভেস্ট ইন্ডিয়ার খাদ্য প্রক্রিয়াকরণ বিভাগের সূচনা করেছেন।
কেন্দ্র ও রাজ্য সরকারগুলির প্রধান নীতি নির্ধারকদের সঙ্গে আর্ন্তজাতিক স্তরের শিল্পপতিদের বিস্তারিত আলোচনা চালানোর জন্য ইনভেস্ট ইন্ডিয়া তৈরি করা হয়েছে। আজকের অনুষ্ঠানে কেন্দ্রীয় সরকারের প্রতিনিধিরা ছাড়াও অন্ধ্রপ্রদেশ, অসম, মধ্যপ্রদেশ, পাঞ্জাব তেলেঙ্গানা এবং উত্তরপ্রদেশের পদস্থ নীতি নির্ধারকরা উপস্থিত ছিলেন। এই ফোরামে ১৮টি দেশের ১৮০টি সংস্থার প্রতিনিধিরা যোগ দেন।
শ্রীমতী বাদল বলেন, কোভিড-১৯ মহামারীর ফলে খাদ্য প্রক্রিয়াকরণ শিল্পে বেশকিছু সংকট দেখা গেছে। আর্ন্তজাতিক স্তরে ও দেশের অভ্যন্তরে ব্যবসা-বাণিজ্যে মন্দা ভাব সৃষ্টি হয়েছে। তবে এই সংকটের সময়েও নতুন নতুন সুযোগ তৈরি হয়েছে।
ভারতের বিভিন্ন খাদ্য সামগ্রী আজ পাশ্চাত্যে জনপ্রিয় । এছাড়া এদেশের উৎপাদিত ফলমূল থেকে খাদ্য প্রক্রিয়াকরণের মধ্যে দিয়ে উৎপন্ন সামগ্রীর বিষয়ে বিদেশী খুচরো বিক্রেতারা উৎসাহ দেখাচ্ছেন।
কেন্দ্রীয় মন্ত্রী অংশগ্রহণকারীদের জানান, দেশী-বিদেশী বিনিয়োগকারীদের আকৃষ্ট করার জন্য ক্ষমতাশালী সচিব গোষ্ঠী গঠন করা হয়েছে। এছাড়াও বিভিন্ন মন্ত্রক প্রজেক্ট ডেভেলপমেন্ট সেল তৈরি করেছে। দপ্তরের প্রতিমন্ত্রী শ্রী রামেশ্বর তেলী বলেন, ভারত ব্যাবসা-বাণিজ্যের জন্য তার বাজার খুলে দিয়েছে। কেন্দ্র ও রাজ্যগুলির দৃঢ় নীতির মাধ্যমে বিনিয়োগকারীদের সাহায্য করার নানা সুযোগ তৈরি হয়েছে। বৈঠকে শিল্পতালুক, পরিকাঠামো সহ বিনিয়োগের বিভিন্ন বিষয় নিয়ে বিস্তারিত আলোচনা হয়।
(CG/CB/NS
প্রধানমন্ত্রীরদপ্তর
ডেফলিম্পিকসে ভারতীয় প্রতিনিধি দলের সঙ্গে সকাল ৯:৩০ টায় প্রধানমন্ত্রী মতবিনিময় করবেন
নতুন দিল্লি, ২১ মে, ২০২২
প্রধানমন্ত্রী শ্রী নরেন্দ্র মোদী ডেফলিম্পিকসে ভারতীয় প্রতিনিধি দলের সঙ্গে সকাল ৯:৩০ টায় মতবিনিময় করবেন। তিনি বলেছেন, ভারতীয় দল ইতিহাস তৈরি করেছে এবং দেশবাসীর মুখে হাসি ফুটিয়েছে।
প্রধানমন্ত্রী ট্যুইটে জানিয়েছেন;
“সকাল ৯:৩০ টায় ডেফলিম্পিকসে ভারতীয় দলের সঙ্গে আলাপচারিতার জন্য উন্মুখ হয়ে রয়েছি। ভারতীয় দল ইতিহাস সৃষ্টি করেছে এবং দেশবাসীর মুখে হাসি ফুটিয়েছে।”
CG/SS/SKD/
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৫৭ কোটি ০৫ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ৩.৪৪ কোটির বেশি অব্যবহৃত টিকার ডোজ রয়েছে
নতুন দিল্লি, ২৩ আগষ্ট, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২৩ আগষ্ট পর্যন্ত ৫৭ কোটি ০৫ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ১৩ লক্ষ ৩৪ হাজার ৬২০ টি ডোজ সরবরাহ করা হবে। এ পর্যন্ত ৫৭ কোটি ০৫ লক্ষ ০৭ হাজার ৭৫০ টি টিকার ডোজ ব্যবহার করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ৩,৪৪,০৬,৭২০ টি টিকার ডোজ রয়েছে।
CG/SB
(
স্বাস্থ্যওপরিবারকল্যাণমন্ত্রক
ডাক্তার হর্ষ বর্ধন আজ অশোক বিহারের দীপ মার্কেটে একটি জনৌষধি কেন্দ্রের সূচনা করেছেন
আজ পর্যন্ত গোটা দেশের বিভিন্ন জেলায় ৭৫০০ টি জনৌষধি কেন্দ্র রয়েছে
দেশের সমস্ত নাগরিকদের সুলভে উৎকৃষ্ট স্বাস্থ্য পরিষেবা দিতে সরকার বদ্ধপরিকর: ড:হর্ষ বর্ধন
নতুন দিল্লী, ৭ই মার্চ, ২০২১
জনৌষধি দিবস উপলক্ষে কেন্দ্রীয় স্বাস্থ্য ও পরিবার কল্যাণমন্ত্রী ডাক্তার হর্ষ বর্ধন আজ অশোক বিহারের দীপ মার্কেটে একটি জনৌষধি কেন্দ্রের সূচনা করেছেন।
কেন্দ্রীয় স্বাস্থ্যমন্ত্রী আজ বলেন,প্রধানমন্ত্রী নরেন্দ্র মোদী,প্রতি বছর ৭ই মার্চ,জনৌষধি দিবস পালনের কথা ঘোষণা করেছেন। মূলত জেনেরিক ওষুধের প্রসার বৃদ্ধির লক্ষ্যেই এই পদক্ষেপ। এই তৃতীয় জনৌষধি দিবসের মূল ভাবনা হলো "সেবা ভি-রোজগার ভি"।মূলত ওষুধ ব্যবসায়ীদের কর্ম সংস্থানের পাশাপাশি সমাজের সমস্ত শ্রেনীর মানুষের কাছে উৎকৃষ্ট ওষুধ পৌছে দেওয়াই এর লক্ষ্য।
তিনি জানান যে সপ্তাহব্যাপী "জনৌষধি সপ্তাহে"র আজ শেষ দিন। গত এক সপ্তাহ জুড়ে জনৌষধি বিষয়ে সকলকে অবহিত করতে একাধিক কর্মসূচি গ্রহণ করা হয়েছে।যার মধ্যে রয়েছে মেডিকেল ক্যাম্প সংগঠন, স্যানিটারি ন্যাপকিন বিতরণ, পদযাত্রা এবং বাইক মিছিল প্রমুখ। উত্তর পূর্বাঞ্চলের প্রত্যন্ত এলাকা গুলিতে জনৌষধি কেন্দ্র হওয়ায় তিনি সন্তোষ প্রকাশ করেন।
প্রধানমন্ত্রী ভারতীয় জনৌষধি পরিযোজনার বিস্তারিত পরিসংখ্যান দিয়ে ড: হর্ষ বর্ধন বলেন,এই প্রকল্পের প্রথম ছয় বছর;২০০৮ সাল থেকে ২০১৪ সাল পর্যন্ত মাত্র ৮৬ টি কেন্দ্র খোলা হয়। পরবর্তী ছয় বছরে, ২০২০ পর্যন্ত সেই সংখ্যা বেড়ে দাঁড়ায় ৭,৩০০। দেশের সবকটি জেলাতে এই কেন্দ্র খোলা হয়েছে। আজ ৭ই মার্চ ২০২১ এ ৭৫০০ টি কেন্দ্র খোলা হলো।২০২৪ সালের মধ্যে এই কেন্দ্রের সংখ্যা ১০ হাজারে নিয়ে যাওয়ার লক্ষ্যমাত্রা নেওয়া হয়েছে।
তিনি জানান,প্রতি মাসে প্রায় ১ কোটি থেকে ১ কোটি ২৫ লক্ষ মানুষ এই জনৌষধি কেন্দ্রগুলি থেকে ওষুধ নেন। এই কেন্দ্রগুলির জনপ্রিয়তা বিচার করা যায় এই ভাবে যে সাধারন মানুষ এই গুলিকে "প্রধানমন্ত্রীজী কি দুকান" বা "মোদীসিন" বলে চিহ্নিত করে থাকে। উৎকৃষ্ট মানের জেনেরিক ওষুধের পাশাপাশি এই কেন্দ্রগুলিতে শিক্ষিত যুবকদের কর্মসংস্থানের সুযোগ করে দিয়েছে। ১৫ হাজার যুবকের কর্মসংস্থান হয়েছে সরাসরি। দেশে প্রায় ১ হাজার পিএমবিজে কেন্দ্র চালায় মহিলাবৃন্দ।
পিএমবিজে কেন্দ্রগুলিকে আরও জোরদার করতে দুটি প্রকল্প আনা হচ্ছে বলে মন্ত্রী জানান। সেগুলি হলো নতুন উৎসাহ পরিকল্পনার সূচনা এবং পিএমবিজেপিতে ৭৫ টি আয়ুষ ওষুধের সংযোজন।
ড: হর্ষ বর্ধন,কোভিড-19 অতিমারীকালে পিএমবিজেকের ভূমিকার ভূয়সী প্রশংসা করেন।
সরকার সকলের জন্য স্বাস্থ্য নিশ্চিত করতে বদ্ধপরিকর। সেই উদ্যোগের অঙ্গ হিসাবে এই কেন্দ্রগুলি কাজ করছে। ক্যান্সার সহ গুরুতর অসুখের জন্য প্রায় ৫০ হাজার কেন্দ্র এবং ২৪ হাজারেরও বেশি বেসরকারি হাসপাতালে পিএম-জেএওয়াই কার্ডের মাধ্যমে বিনামূল্যে চিকিৎসার ব্যবস্থা হয়েছে বলে তিনি জানান। জলবাহিত রোগ প্রতিরোধে জল জীবন মিশনের ব্যবস্থা,ফুসফুসের রোগ প্রতিরোধে উজ্বলা প্রকল্প গ্রহন করা হয়েছে বলে ড:হর্ষ বর্ধন উল্লেখ করেন।
ভারী শিল্প মন্ত্রক
সেমি কন্ডাক্টর চিপের সরবরাহ বাড়াতে সরকারের গৃহীত বিভিন্ন পদক্ষেপ
নয়াদিল্লী, ২৯ মার্চ, ২০২২
কেন্দ্রীয় বৈদ্যুতিন ও তথ্যপ্রযুক্তি মন্ত্রক সেমি কন্ডাক্টরের সরবরাহ বাড়াতে বেশকিছু উদ্যোগ নিয়েছে। এরজন্য যে প্রকল্পগুলি অনুমোদিত হয়েছে :
১. হাই পাওয়ার ফ্রিকোয়েন্সি ইলেক্ট্রনিক্সের জন্য ইনকিউবেটর এবং গ্যালিয়াম নাইট্রাইডের সাহায্যে এই উপাদানগুলির তৈরিতে উৎসাহদান
২. উৎপাদন ভিত্তিক উৎসাহ প্রকল্পে এনএএনডি ফ্ল্যাশ মেমোরির জন্য বিশেষ প্রকল্প। এই প্রকল্পে প্রয়োজনীয় সরঞ্জামের একত্রীকরণ, পরীক্ষা-নিরীক্ষা চালানো এবং প্যাকেজিং-এর কাজ করা হবে।
৩. উৎপাদন ভিত্তিক উৎসাহ প্রকল্পের আওতায় ট্রানজিস্টার, ডায়োড ইত্যাদির মতো সেমি কন্ডাক্টর বর্হিভূত যন্ত্রাংশের জন্য প্রকল্প।
৪. বৈদ্যুতিন সরঞ্জাম এবং সেমি কন্ডাক্টর তৈরিতে উৎসাহ দানের জন্য প্রকল্পে আর্থিক সুবিধা।
লোকসভায় আজ এক প্রশ্নের লিখিত জবাবে এই তথ্য জানিয়ছেন ভারি শিল্প দপ্তরের প্রতিমন্ত্রী শ্রী কৃষাণ পাল গুর্জর।
CG/CB/NS
(Visitor Counter : 71
প্রধানমন্ত্রীরদপ্তর
প্রাক্তন প্রধানমন্ত্রী চন্দ্রশেখর জী-কে তাঁর জন্মবার্ষিকীতে শ্রদ্ধা প্রধানমন্ত্রীর
নতুন দিল্লি, ১৭ এপ্রিল, ২০২২
ভারতের প্রাক্তন প্রধানমন্ত্রী চন্দ্রশেখর জী-কে তাঁর জন্মবার্ষিকীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। শ্রী মোদী বলেছেন, চন্দ্রশেখর জী ছিলেন এক মহান ব্যক্তিত্ব। গণতান্ত্রিক মূল্যবোধ এবং দারিদ্র দূরিকরণের প্রয়াসে অঙ্গীকারের জন্য তিনি সর্বদাই প্রশংসিত হয়েছেন।
এক ট্যুইটে প্রধানমন্ত্রী বলেছেন, "চন্দ্রশেখর জী ছিলেন এক মহান ব্যক্তিত্ব। গণতান্ত্রিক মূল্যবোধের প্রতি অঙ্গীকারের জন্য তিনি সর্বদাই প্রশংসা পেয়েছেন। পিছিয়েপড়া ও প্রান্তিক শ্রেণীর মানুষের কল্যাণে তিনি সর্বদাই কাজ করে গেছেন। জন্মবার্ষিকীতে তাঁকে শ্রদ্ধা জানাই।"
CG/BD/AS/
(
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং চণ্ডীগড়ে ডিআরডিও-এর টার্মিনাল ব্যালেস্টিক রিসার্চ ল্যাবরেটরি পরিদর্শন করেছেন
নতুন দিল্লি, ২৮ অক্টোবর, ২০২১
প্রতিরক্ষা মন্ত্রী শ্রী রাজনাথ সিং আজ চণ্ডীগড়ে দেশের প্রতিরক্ষা গবেষণা ও উন্নয়ন সংস্থা -র টার্মিনাল ব্যালেস্টিক রিসার্চ ল্যাবরেটরি  পরিদর্শন করেছেন। এই পরিদর্শনের সময় টিবিআরএল-এর অধিকর্তা শ্রী প্রতীক কিশোর ডিআরডিও-র তৈরি নানান অস্ত্রশস্ত্র সম্পর্কে শ্রী সিং-কে অবহিত করেন। এই পরীক্ষাগারে একাধিক জটিল প্রযুক্তির ওপর কাজ চলছে বলেও প্রতিরক্ষা মন্ত্রীকে জানান তিনি। পরিদর্শনকালে চিফ অফ ডিফেন্স স্টাফ জেনারেল বিপিন রাওয়াত, প্রতিরক্ষা গবেষণা ও উন্নয়ন দপ্তরের সচিব তথা ডিআরডিও-এর চেয়ারম্যান ডঃ জি সতীশ রেড্ডি সহ অন্যান্য শীর্ষ আধিকারিকরা উপস্থিত ছিলেন।
ডিআরডিও-র ৫০০ জনেরও বেশি বিজ্ঞানী ও আধিকারিকদের সম্মোধন করে প্রতিরক্ষা মন্ত্রী টিবিআরএল-এর উচ্ছ্বসিত প্রশংসা জানান। তিনি বলেন, মাত্র ২টি কক্ষের সুবিধা নিয়ে এর যাত্রা শুরু রয়েছিল। এখন এটি গুরুত্বপূর্ণ গবেষণা ও উন্নয়ন সংস্থায় পরিণত হয়েছে। এই পরীক্ষারে তৈরি উন্নতধরণের অস্ত্রশস্ত্র সেনাবাহিনীর হাতে তুলে দেওয়া হয়েছে বলেও তিনি জানান। প্রতিরক্ষা মন্ত্রী আরও বলেন, এই সংস্থায় উৎপাদিত গ্রেনেড অস্ত্র ৯৯.৫ শতাংশেরও বেশি কার্যকরী। এক্ষেত্রে ডিআরডিও-র ভূমিকার কথা তুলে ধরে শ্রী সিং জানান, টিবিআরএল-তে তৈরি বান্ড ব্যালেস্টিক ডিভাইজ মার্ক-II অস্ত্রটি চলতি মাসের শুরুতে ভারতীয় সেনাবাহিনীর হাতে তুলে দেওয়া হয়েছে। প্রতিরক্ষা মন্ত্রী জানান, এই উন্নত ধরণের অস্ত্রশস্ত্র সেনাবাহিনীর চাহিদা পূরণে বিশেষ ভূমিকা পালন করবে। তিনি আরও বলেন, বেসরকারি ক্ষেত্রের সক্রিয় অংশগ্রহণের মাধ্যমে সশস্ত্র বাহিনীকে অত্যাধুনিক অস্ত্র/ সরঞ্জাম/ ব্যবস্থাপনায় সাজিয়ে তোলা হয়েছে। তিনি বলেন, দেশ সামরিক ও আর্থিক দিক থেকে স্বনির্ভরতার পথে এগিয়ে চলেছে। সামরিক ক্ষেত্রে সরকার একাধিক সংস্কারমূলক পদক্ষেপ গ্রহণ করেছে বলেও উল্লেখ করেন তিনি। শ্রী সিং জানান, ডিআরডিও-র বিকাশে সরকার উল্লেখযোগ্য পদক্ষেপ গ্রহণ করেছে।
বিশ্বজুড়ে দ্রুত পরিবর্তনশীল ভূ-রাজনৈতিক প্রেক্ষাপটের কথা তুলে ধরে শ্রী রাজনাথ সিং জানান, সরকার উদ্ভাবনীমূলক নিরাপত্তা ব্যবস্থার ওপর জোর দিয়েছে। যে কোনোরকম পরিস্থিতি এবং সঙ্কট মোকাবিলায় ভারতীয় সেনাবিহীনিকে প্রস্তুত থাকতে আহ্বান জানান তিনি। প্রতিরক্ষা মন্ত্রী আরও বলেন, ভারত শান্তিপ্রিয় দেশ। কখনও কোনো ধরণের সঙ্ঘাতে বিশ্বাসী নয়। কিন্তু ভারতকে আঘাত হানলে তার যোগ্য জবাব দেওয়ার জন্য দেশ সব সময় প্রস্তুত বলেও তিনি জানান। বর্তমান পরিস্থিতিতে যুদ্ধের কৌশলে প্রযুক্তি ব্যবহারের ওপর জোর দিয়ে শ্রী সিং প্রতিরক্ষা উৎপাদনের সঙ্গে যুক্ত সকল পক্ষকেই সর্বশেষ প্রযুক্তি ব্যবহারের জন্য আহ্বান জানান। প্রতিরক্ষা মন্ত্রী এদিন পরিবেশবান্ধব বর্ধিত পরীক্ষা ব্যবস্থাপনার সুবিধা কেন্দ্রের সূচনাও করেন।
CG/SS/SKD/
(Visitor Counter : 320
প্রধানমন্ত্রীরদপ্তর
আসামের চা বাগানে স্কুল খোলার উদ্যোগকে স্বাগত জানিয়েছেন প্রধানমন্ত্রী
নতুন দিল্লি, ১৭ জুন ,২০২৩
প্রধানমন্ত্রী শ্রী নরেন্দ্র মোদী আসাম সরকারের নতুন একটি উদ্যোগকে স্বাগত জানিয়েছেন । আসাম সরকার ১৯-শে জুন থেকে ২৫-শে জুন ৩৮-টি নতুন মাধ্যমিক বিদ্যালয় রাজ্যবাসীকে উৎসর্গ করবে । এর মধ্যে ১৯-টি স্কুল চা বাগান এলাকায় ।
আসামের মুখ্যমন্ত্রী শ্রী হিমন্ত বিশ্বশর্মার এক ট্যুইটবার্তার প্রত্যুত্তরে প্রধানমন্ত্রী বলেছেন : “প্রশংসনীয় এক উদ্যোগ । যে কোন সমৃদ্ধ জাতির শিক্ষাই হল মেরুদণ্ড । নতুন মাধ্যমিক স্কুলগুলি যুবক-যুবতিদের শক্ত এক ভিত গড়ে তুলতে সাহায্য করবে । বিশেষত চা বাগান অঞ্চলের প্রতি দায়বদ্ধতার কথা জেনে খুব ভাল লাগছে ।”
CG/CB/NR…
(Visitor Counter : 50
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় মহিলাদের জ্যাভলিন থ্রো-এ ব্রোঞ্জ পদক জয়ী অন্নু রানীকে প্রধানমন্ত্রীর অভিনন্দন
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী কমনওয়েলথ ক্রীড়া প্রতিযোগিতায় মহিলাদের জ্যাভলিন থ্রো-এ ব্রোঞ্জ পদক জয়ী অন্নু রানীকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “অন্নু রানী একজন দুর্দান্ত খেলোয়াড়। তিনি তাঁর ক্রীড়া নৈপুণ্য ও সর্বোচ্চ দক্ষতা প্রদর্শন করেছেন। জ্যাভলিনে তাঁর ব্রোঞ্জ পদক জয়ে আমি আনন্দিত। তাঁকে অভিনন্দন জানাই। আমি নিশ্চিত, আগামী দিনেও তিনি এই শ্রেষ্ঠত্বের ধারাটি বজায় রাখবেন। #Cheer4India"।
PG/CB/SB
(